ДИСТРИБЬЮТОРЫН ГЭРЭЭ


Улаанбаатар хот                             Дугаар                                 Огноо ................


Нэг талаас,  ........................…… улсын хуулийн дагуу хуулийн этгээд болох   ................................... компани /цаашид “Бэлтгэн нийлүүлэгч”  гэгдэх/ түүнийг төлөөлөн…………..........................., нөгөө талаас .................................... улсын хуулийн дагуу хуулийн этгээд болох ..................................... компани /цаашид “Дистрибьютор” гэгдэх/ түүнийг төлөөлж ……………........................ дараах нөхцлөөр харилцан тохиролцож дор дурьдсан гэрээг байгуулав. Үүнд:

1. Гэрээний зүйл ба газар нутаг

1.1.  Энэ гэрээгээр Бэлтгэн нийлүүлэгч нь энэ гэрээний  салшгүй хэсэг болох Хавсралтад заасан  бараа бүтээгдэхүүийг /цаашид бараа бүтээгдэхүүн гэх/ дистрибьюторт шилжүүлэх, түүнээс гадна эдгээр бараа бүтээгдэхүүнтэй холбоотой мэдээллийг өгөх үүргийг, дистрибьютор нь Хавсралтад заасан газар нутгийн хүрээнд эдгээр бараа бүтээгдэхүүнийг сурталчилах, борлуулах ажлыг зохион байгуулж, хэрэглэгчдийг бараа бүтээгдэхүүний талаар тодорхой мэдээллээр хангах үүргийг тус тус хүлээнэ. 

1.2. Хэрвээ Бэлтгэн нийлүүлэгч нь дээр дурдсан газар нутгийн хүрээнд өөр бараа бүтээгдэхүүн борлуулахаар шийдсэн бол энэ талаар Дистрибьюторт Хавсралтад заасан бараа бүтээгдэхүүнд өөр бараа бүтээгдэхүүн оруулж болох боломжийг хэлэлцэх зорилгоор заавал мэдэгдэнэ. 

2. Шударга өрсөлдөөн

2.1. Талууд энэ гэрээний үүргээ биелүүлэхдээ шударга өрсөлдөөний зарчмыг баримтална. 

2.2.  .........................................................................................................................

3. Дистрибьюторын эрх, үүрэг

3.1. Бараа бүтээгдэхүүнийг өөрийн нэрийн өмнөөс өөрийн зардлаар борлуулах
3.2. Дистрибьютор нь Бэлтгэн нийлүүлэгчийн бодлогын дагуу бараа бүтээгдэхүүн борлуулахад үзүүлэх тус дэмжлэгийг хүлээн авахыг зөвшөөрөх
3.3. Дистрибьютор нь Бэлтгэн нийлүүлэгчийн урьдчилан эрх олгосноос бусад тохиолдолд түүний нэрийн өмнөөс эсвэл түүний эрх ашгийн тулд  ажиллах эрхгүй.
3.4. Дистрибьютор нь бараа бүтээгдэхүүнийг  өөрөө худалдан авч цааш нь борлуулахаас гадна Бэлтгэн нийлүүлэгчийг хэрэглэгчтэй шууд холбох зуучлалын үйл ажиллагаа явуулж болно. Дистрибьютор нь зуучлалын үйл ажиллагаа явуулах бүрдээ Хавсралтад заасан шимтгэлийг авна.Ийнхүү зуучлалын үйл ажиллагаа явуулах нь дистрибьюторын бараа бүтээгдэхүүнийг өөрийн нэрийн өмнөөс өөрийн зардлаар борлуулдаг эрх зүйн статусыг өөрчлөхгүй.

4. Бэлтгэн нийлүүлэгчийн эрх, үүрэг

4.1. Дистрибьютор энэ гэрээ үйлчлэх хугацаанд дээр дурдсан газар нутаг дээр Хавсралтад заасан бараа бүтээгдэхүүнтэй өрсөлдөх бараа бүтээгдэхүүнийг Бэлтгэн нийлүүлэгчийн урьдчилан бичгээр өгсөн зөвшөөрөлгүйгээр үйлдвэрлэх, сурталчлах, худалдах эрхгүй.
 
4.2. Дистрибьютор нь Хавсралтад заасан бараа бүтээгдэхүүнтэй өрсөлдөхгүй бараа бүтээгдэхүүнийг үйлдвэрлэх, сурталчлах, худалдах эрхтэй ба  энэ тухайгаа Бэлтгэн нийлүүлэгчид урьдчилан мэдэгдэх ёстой.
 
4.3.     ......................................................................................................................

5. Барааны худалдааг зохион байгуулах

5.1. Дистрибьютор нь өөрийн газар нутгийн хүрээнд шаардлага хангасан худалдааг зохион байгуулж, тохирсон худалдааны дараах  үйлчилгээг үзүүлнэ.   

5.2. Талууд  Хавсралтад өөрийн үйлчлүүлэгч нарын нэрийг зааж болно.

6. Зар сурталчилгаа  ба үзэсгэлэн

6.1. Талууд  жил  бүр зар сурталчилгааны төлөвлөгөөг  урьдчилан хэлэлцэнэ.  Бүх зар сурталчилгаа Бэлтгэн нийлүүлэгчийн имидж болон маркетингийн бодлогын дагуу явагдана. Талуудын харилцан зөвшилцөн явуулж байгаа зар сурталчилгааны үнийг Хавсралтад заасны дагуу талууд хувааж төлнө. Өөрөөр хэлбэл, тал бүр өөрийн явуулсан зар сурталчилгааны зардлыг даана. 

6.2. Талууд дистрибьюторын газар нутаг дээр зохиогдож байгаа худалдааны  үзэсгэлэн,  яармагт нөгөө талыгаа оролцохыг хүлээн зөвшөөрнө. Энэ үзэсгэлэн, яармагт оролцох  дистрибьюторын зардлыг талууд Хавсралтад зааснаар хувааж төлнө. 

7. Бэлтгэн нийлүүлэлтийн нөхцөл – үнэ

7.1. Бэлтгэн нийлүүлэгч нь  захиалсан бүх барааг  нийлүүлэх, дагалдах бичиг баримтыг хавсаргах, чанарын баталгаанд дурдсан бараа бүтээгдэхүүний төлбөрийг хангах үүрэгтэй. Бэлтгэн нийлүүлэгч  Дистрибьюторын захиалгыг хүлээж авахаас татгалзаж болно. 
7.2. Бэлтгэн нийлүүлэгч нь  хүлээн авсан захиалгаа биелүүлэхэд бүх хүч чармайлтаа гаргана. 
7.3. Энэ гэрээнд хавсаргасан Бэлтгэн нийлүүлэгчийн худалдах, худалдан авах   ерөнхий нөхцлийн дагуу бараа  бүтээгдэхүүнийг Дистрибьюторт худалдана. Ерөнхий нөхцөл болон энэ гэрээний нөхцөл хоорондоо зөрчилдсөн тохиолдолд  энэ гэрээний заалтыг хэрэглэнэ.
7.4. Дистрибьютор нь Бэлтгэн нийлүүлэгч захиалгыг хүлээн авах үед хүчинтэй байсан Бэлтгэн нийлүүлэгчийн үнийн жагсаалт болон Хавсралтад заасан хямдралын дагуу бараа бүтээгдэхүүний үнийг төлнө.
7.5. Дистрибьютор нь талууд хоорондоо  зөвшилцсөн  төлбөр хийх хугацааг дагаж мөрдөнө. 
7.6. Бэлтгэн нийлүүлэгч төлбөрийг бүрэн хүлээн автал шилжүүлсэн бараа бүтээгдэхүүн Бэлтгэн нийлүүлэгчийн өмчид хэвээр үлдэнэ. 

8. Худалдах, худалдан авах төлөвлөгөө

8.1.   Талууд ирж буй оны худалдах, худалдан авах төлөвлөгөөг жилд нэг 
          удаа тохиролцож болно. 

8.2.    .......................................................................................................................
 
8.3.    .......................................................................................................................

9. Субдистрибьютор ба агент

9.1. Дистрибьютор нь Бэлтгэн нийлүүлэгчид урьдчилан мэдэгдсэнээр өөрийн газар нутгийн хүрээнд бараа бүтээгдэхүүнийг борлуулах субдистрибьютор эсвэл агентыг томилж болно.

9.2. Дистрибьютор нь өөрийн томилсон субдистрибьютор эсвэл агентыг хариуцах үүрэгтэй. 

10. Бэлтгэн нийлүүлэгчийг мэдээлэлээр хангах

10.1.  Дистрибьютор нь өөрийн үйл ажиллагаа, зах зээлийн нөхцөл,  төрийн эрх мэдлийн талаар Бэлтгэн нийлүүлэгчид мэдээлнэ. Бэлтгэн нийлүүлэгчийн  мэдээлэл гаргаж өгөх тухай хүсэлтэд дистрибьютор хариулт  өгөх үүрэгтэй.
10.2. Дистрибьютор нь дараах мэдээллүүдийг Бэлтгэн нийлүүлэгчид гаргаж өгнө. Үүнд:   тухайн газар нутаг дээр үйлчилж байгаа бараа бүтээгдэхүүнтэй холбоотой хууль тогтоомж, /тухайлбал, экспорт, импорт, барааны тэмдэгт, барааны гарал үүсэл, барааны аюулгүйн байдлын стандартын тухай зэрэг болно/,    Бэлтгэн нийлүүлэгчтэй холбоотой дистрибьюторын үйл ажиллагааг зохицуулж буй хууль тогтоомж болно.

11.  Дамжуулан худалдах үнэ

11.1. Дистрибьютор Бэлтгэн нийлүүлэгчийн тогтоосон дээд үнийг харгалзан бараа бүтээгдэхүүнийг дамжуулан худалдах үнийг өөрөө чөлөөтэй тогтооно. 
           Гэхдээ Бэлтгэн нийлүүлэгч  
11.2.     ....................................................................................................................

12. Гэрээнд заасан газар нутгаас гадуур худалдаа

12.1. Дистрибьютор гэрээнд заасан газар нутгаас гадна орших үйлчлүүлэгч нарт бараа бүтээгдэхүүнийг худалдахгүй. Эдгээр үйлчлүүлэгчдээс ирсэн бүх эрэлт хэрэгцээ шаардлагыг дистрибьютор бэлтгэн нийлүүлэгчид дамжуулах үүрэгтэй. 

13. Бэлтгэн нийлүүлэгчийн  худалдааны тэмдэг

13.1. Дистрибьютор Бэлтгэн нийлүүлэгчийн худалдааны нэр, худалдааны  тэмдэг болон бусад симболыг хэрэглэх үүрэгтэй. Гэхдээ энэ нь зөвхөн энэ гэрээний үйлчлэлийн хүрээнд Бэлтгэн нийлүүлэгчийн ашиг сонирхлын үүднээс бараа бүтээгдэхүүнийг таниулах , сурталчилах зорилготой. 
13.2. Дистрибьютор өөрийн газар нутаг болон үүнээс өөр  хаана ч гэсэн Бэлтгэн нийлүүлэгчийн худалдааны нэр, худалдааны  тэмдэг болон бусад симболыг бүртгүүлэх шаардлагагүй. 
13.3. Дистрибьютор өөрийн газар нутгийн хүрээнд бэлтгэн нийлүүлэгчийн худалдааны нэр, худалдааны  тэмдэг, бусад симбол болон өмчлөх эрхийг зөрчиж байгаа үйлдлийн талаар бэлтгэн нийлүүлэгчид мэдэгдэх үүрэгтэй.
13.4. Дистрибьютор бараа бүтээгдэхүүнээ интернетээр чөлөөтэй сурталчилах эрхтэй. Гэхдээ энэ үед бэлтгэн нийлүүлэгчийн урьдчилан  бичгээр олгосон зөвшөөрөлгүйгээр түүний худалдааны нэр, худалдааны  тэмдэг болон бусад симболыг хэрэглэж болохгүй. 

14. Мэдээлэлийн нууцыг хадгалах

14.1. Талууд энэ гэрээний талаар аль нэг тал нь нууцлахыг хүссэн мэдээллийг  гуравдагч этгээдэд задруулахгүй байх үүрэгтэй. 
14.2. Нууц мэдээлэл гэдэг нь нэг тал нөгөөдөө гаргаж өгсөн, тухайн мэдээлэл нууц гэдгийг зааж өгсөн, .... мэдээллийг хэлнэ. 

15. Бараа бүтээгдэхүүний нөөц ба худалдааны дараах үйлчилгээ

15.1. Дистрибьютор энэ гэрээний үйлчлэх хугацаанд өөрийн зардлаар Хавсралтад заасан тохиолдлуудад шаардлагатай бараа бүтээгдэхүүний нөөцийг тасралтгүй байлгана. 

15.2. Дистрибьютор хавсралтад заасан хугацаа, нөхцлийн дагуу худалдааны дараах үйлчилгээг үзүүлнэ. 

16. Дистрибьюторын харилцаа

16.1.      ...................................................................................................................  

17. Шууд худалдаа

17.1. Бэлтгэн нийлүүлэгч хавсралтад заасан тусгай хэрэглэгчидтэй шууд харьцах  эрхтэй байж болно. Энэ үед дистрибьютор хавсралтад заасан шимтгэлийг авах эрхтэй. 
17.2. ....................................................................................................................  

18. Дистрибьюторыг мэдээлэлээр хангах

18.1. Бэлтгэн нийлүүлэгч Дистрибьюторт  энэхүү гэрээгээр хүлээсэн үүргээ биелүүлэхэд нь шаардлагатай бараа бүтээгдэхүүнд хамааралтай бүх баримт бичгийг үнэ төлбөргүйгээр гаргаж өгнө.  Энэхүү гэрээ дуусгавар болоход дистрибьютор эдгээр баримт бичгүүдийг бэлтгэн нийүүлэгчид буцаан өгнө. 
18.2. Бэлтгэн нийлүүлэгч дистрибьюторыг энэхүү гэрээгээр хүлээсэн үүргээ биелүүлэхэд  шаардлагатай бүх мэдээллээр хангана. 
18.3. Бэлтгэн нийлүүлэгч Дистрибьюторыг түүний газар нутаг дээрх хэрэглэгчтэй холбоо харилцааны талаарх мэдээлэлээр хангах үүрэгтэй. 

19. Гэрээний үйлчлэх хугацаа

19.1. Энэхүү гэрээ нь ............. хүчин төгөлдөр болох ба уг гэрээний 19.2 эсвэл 20-р зүйлд заасан хугацаа хүртэл хүчин төгөлдөр хэвээр байна. Гэхдээ ямарч тохиолдолд  уг гэрээ  хүчин төгөлдөр болсон өдрөөс таван жилийн дараа гэрээ дуусгавар болно. Энэ таван жил дуусахаас өмнөх сүүлийн гурван сард энэ гэрээг дуусгавар болсны дараа шинэ гэрээ байгуулах боломжтой эсэх талаар хэлэлцэх зорилгоор талууд уулзаж харилцан тохиролцно.
19.2. Энэхүү гэрээг аль нэг тал 6-аас доошгүй сарын өмнө бичгээр урьдчилан мэдэгдснээр хэзээ ч дуусгавар болж болно. 

20. Бизнесийн нэр төрийн баталгаа

20.1. Энэхүү гэрээ дуусгавар болсон тохиолдолд дистрибьютор бизнесийн нэр төрийн нөхөн төлбөр эсвэл түүнтэй адилтгах нөхөн төлбөрийг хийх үүрэггүй.

20.2. Дээрх заалт нь дистрибьюторын уг зөрчснөөс үүсэх хохирлыг нөхөн төлүүлэхийг шаардах эрхэд нөлөөлөхгүй.  

21 Бичиг баримт болон нөөцөнд байсан бараа бүтээгдэхүүнийг буцаах

21.1 Энэхүү гэрээний хугацаа дуусахад дистрибьютор бэлтгэн нийлүүлэгчийн түүний эзэмшилд өгсөн зар сурталчилгааны материал болон бусад бичиг баримтыг бэлтгэн нийлүүлэгчид буцаан өгнө. 

21.2 Дистрибьюторын хүсэлтээр бэлтгэн нийлүүлэгч нь дистрибьюторын нөөцөнд авсан шинээрээ сав баглаа боодолтойгоо байгаа бүх бараа бүтээгдэхүүнийг   түүнд худалдсан үнээр эргүүлэн худалдаж авна.    
 
22. Давагдашгүй хүчин зүйл

22.1. Гэрээний аль нэг тал давагдашгүй хүчин зүйл / тухайлбал : газар хөдлөлт , үер, гал түймэр, далайн шуурга, хар салхи, халдварт өвчний тархалт болон байгалийн бусад аюулт үзэгдэл, ажил хаялт, төрийн шийдвэр, оролцоо гэх мэт / -ийн нөхцөл байдлын улмаас гэрээгээр хүлээсэн үүргээ биелүүлэх боломжгүй болсон тохиолдолд гэрээний хариуцлагаас /алданги, торгууль/ чөлөөлөгдөх үндэслэл болно.
22.2. Дээрхи давагдашгүй хүчин зүйл бий болсон тухай нотолгоог тухайн орны Худалдаа Аж Үйлдвэрийн Танхим гэрчилнэ.
 
23. Маргааныг зохицуулах журам

Энэхүү гэрээнээс үүссэн болон холбогдон гарсан түүнчлэн уг гэрээг зөрчих, дуусгавар болгох, хүчингүй болгохтой холбоотой аливаа маргаантай асуудлыг Монголын Үндэсний Худалдаа Аж Үйлдвэрийн Танхимын дэргэдэх Монголын Олон Улсын ба Үндэсний Арбитрт түүний Арбитрын хэрэг хянан шийдвэрлэх дүрмийн дагуу Монгол Улсад эцэслэн шийдвэрлүүлнэ.

24. Гэрээнд нэмэлт өөрчлөлт оруулах

Энэхүү гэрээний нөхцлийг талуудын хүлээн зөвшөөрч гарын үсэг зурсан баримт бичгийн дагуу нэмэлт өөрчлөлт оруулж болно. Талууд нөгөө талын бичгэн зөвшөөрөлгүйгээр энэхүү гэрээгээр хүлээсэн эрхээ гуравдагч этгээдэд шилжүүлж болохгүй.

25. Талуудын хоорондох харилцаа
Талуудыг төлөөлж дараах этгээдүүдэд энэхүү гэрээтэй холбоотой асуудлаар харилцаа холбоо тогтоож хэлэлцээ хийнэ.
Худалдагчийн төлөөлөгч:
Утас:


Худалдан авагчийн төлөөлөгч:
Утас:
26. Тусгай нөхцөл
……………………………………………………………………………………………..
……………………………………………………………………………………………..



27. Талуудын холбоо барих хаяг, банкны мэдээлэл

Худалдагчийн хаяг:
Худалдагчийн банкны хаяг:

Худалдан авагчийн хаяг:
Худалдан авагчийн банкны хаяг:

Талууд энэхүү гэрээний  24 дүгээр зүйлд заасан мэдээллийн аливаа
өөрчлөлтийг нөгөө талдаа нэн даруй мэдэгдэнэ.

28. Гэрээний хавсралт

Барааны тухай мэдээллийг заасан Хавсралт нь тус гэрээний салшгүй хэсэг болно.

Бэлтгэн нийлүүлэгч				Дистрибьютор
Нэр							Нэр


Гарын үсэг						Гарын үсэг

Тамга							Тамга

